CELEX: 31998D0708
Language: lv
Date: 1998-11-03 00:00:00
Title: Padomes lēmums (1998. gada 3. novembris) par Nolīguma noslēgšanu starp Eiropas Kopienu un Čīles Republiku par prekursoriem un ķīmiskām vielām, ko bieži izmanto narkotiku un psihotropo vielu nelegālai ražošanai

Svarīgs juridisks paziņojums

|

31998D0708

Oficiālais Vēstnesis L 336 , 11/12/1998 Lpp. 0046 - 0047

		Padomes lēmums(1998. gada 3. novembris)par Nolīguma noslēgšanu starp Eiropas Kopienu un Čīles Republiku par prekursoriem un ķīmiskām vielām, ko bieži izmanto narkotiku un psihotropo vielu nelegālai ražošanai(98/708/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, jo īpaši tā 113. pantu kopā ar 228. panta 2. punkta pirmo teikumu un 228. panta 4. punktu,ņemot vērā Komisijas priekšlikumu,tā kā 1995. gada 25. septembrī Padome pilnvaroja Komisiju Kopienas vārdā slēgt nolīgumus ar Amerikas valstu organizācijas dalībvalstīm par narkotisko vielu prekursoru un ķīmisko vielu kontroli; tā kā saskaņā ar šo pilnvaru Komisija beidza sarunas ar Čīli 1997. gada 3. decembrī;tā kā ir jāapstiprina Nolīgums starp Eiropas Kopienu un Čīles Republiku par prekursoriem un ķīmiskām vielām, ko bieži izmanto narkotiku un psihotropo vielu nelegālai ražošanai;tā kā Padomei ir jāpilnvaro Komisija, apspriežoties ar speciālu komiteju, ko izraugās Padome, lai Kopienas vārdā apstiprinātu grozījumus, ja Nolīgums paredz, ka tie jāpieņem Kopējai turpmākā darba grupai; tā kā šādas pilnvaras tomēr ir jāierobežo attiecībā uz Nolīguma pielikumu grozīšanu, ciktāl šādi grozījumi attiecas uz vielām, kas jau iekļautas Kopienas tiesību aktos par narkotisko vielu prekursoriem un ķīmiskām vielām,IR PIEŅĒMUSI ŠO LĒMUMU.1. pantsNolīgums starp Eiropas Kopienu un Čīles Republiku par prekursoriem un ķīmiskām vielām, ko bieži izmanto narkotiku un psihotropo vielu nelegālai ražošanai, ar šo ir apstiprināts Kopienas vārdā.Nolīguma teksts ir pievienots šim lēmumam.2. pantsPadomes priekšsēdētājs ir pilnvarots izraudzīties personu, kura ir tiesīga parakstīt Nolīgumu.3. pantsPadomes priekšsēdētājs Kopienas vārdā apmainās ar dokumentiem saskaņā ar Nolīguma 12. pantu [1].4. pants1. Nolīguma 9. pantā paredzētajā Kopēja turpmākā darba grupā Kopienu pārstāv Komisija, kurai palīdz dalībvalstu pārstāvji.2. Komisija ir pilnvarota Kopienas vārdā apstiprināt grozījumus Nolīguma pielikumos, ko pieņēmusi Kopēja turpmākā darba grupa pēc Nolīguma 10. pantā noteiktās procedūras.Komisijai šo uzdevumu palīdz veikt speciāla komiteja, ko izvēlas Padome un kurai ir dots norādījums paust kopējo nostāju.3. Pilnvara, kas minēta 2. punktā, attiecas tikai uz tām vielām, kuras jau iekļautas attiecīgos Kopienas tiesību aktos par narkotisko vielu prekursoriem un ķīmiskām vielām.5. pantsŠo lēmumu publicē Eiropas Kopienu Oficiālajā Vēstnesī.Briselē, 1998. gada 3. novembrīPadomes vārdā —priekšsēdētājaB. Prammer[1] Nolīguma spēkā stāšanās datumu Padomes ģenerālsekretariāts publicēs Eiropas Kopienu Oficiālajā Vēstnesī.--------------------------------------------------